CELEX: 31983R1502
Language: el
Date: 1983-06-09 00:00:00
Title: Κανονισμός (ΕΟΚ) αριθ. 1502/83 της Επιτροπής της 9ης Ιουνίου 1983 που καταργεί τον κανονισμό (ΕΟΚ) αριθ. 670/83 για τα προσωρινά μέτρα σχετικά με την εφαρμογή ορισμένων νομισματικών αντισταθμιστικών ποσών στις συναλλαγές με ορισμένα Κράτη μέλη

Avis juridique important

|

31983R1502

Κανονισμός (ΕΟΚ) αριθ. 1502/83 της Επιτροπής της 9ης Ιουνίου 1983 που καταργεί τον κανονισμό (ΕΟΚ) αριθ. 670/83 για τα προσωρινά μέτρα σχετικά με την εφαρμογή ορισμένων νομισματικών αντισταθμιστικών ποσών στις συναλλαγές με ορισμένα Κράτη μέλη  

Επίσημη Εφημερίδα αριθ. L 152 της 10/06/1983 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 1502/83 ΤΗΣ ΕΠΙΤΡΟΠΗΣ  της 9ης Ιουνίου 1983  που καταργεί τον κανονισμό (ΕΟΚ) αριθ. 670/83 για τα προσωρινά μέτρα σχετικά με την εφαρμογή ορισμένων νομισματικών αντισταθμιστικών ποσών στις συναλλαγές με ορισμένα Κράτη μέλη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3439/82 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 670/83 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 781/83 (4), προβλέπει ορισμένα προσωρινά μέτρα για την εφαρμογή ορισμένων νομισματικών εξισωτικών ποσών για να αποφευχθούν οι εκτροπές των συναλλαγών·  ότι έχουν καθοριστεί νέες αντιπροσωπευτικές τιμές για τα νομίσματα των Κρατών μελών, οι οποίες αρχίζουν να ισχύουν στους εν λόγω τομείς στις 23 Μαΐου 1983· ότι ως εκ τούτου μειώθηκε ο κίνδυνος κερδοσκοπικών κινήσεων που προκαλούν εκτροπή των συναλλαγών· ότι τα ειδικά μεταβατικά μέτρα που είχαν ληφθεί τον Μάρτιο 1983 δεν θεωρούνται πια απαραίτητα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερόμενων επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 670/83 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 23. 12. 1982, σ. 4.  (3) ΕΕ αριθ. L 78 της 24. 3. 1983, σ. 23.  (4) ΕΕ αριθ. L 87 της 1. 4. 1983, σ. 3.